Diari Oficial de la Generalitat Valenciana


Sumari del DOGV 3999, del 15-05-2001 (2001/4540)

RESOLUCIÓ de 10 de maig de 2001, del secretari general de Presidència, per la qual es convoquen ajudes a projectes específics d'investigació i formació en temes relacionats amb la cooperació internacional al desenvolupament, en virtut de la delegació establerta a l'article 3, c) del Decret 13/1999, de 30 de juliol del president de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3999

Data del DOGV
:   15-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4540


Data del document
:   10-05-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * universitat
    * ajuda al desenvolupament
    * suport econòmic
    * ajuda pública

RESOLUCIÓ de 10 de maig de 2001, del secretari general de Presidència per la qual es convoquen ajudes a projectes específics d'investigació i formació en temes relacionats amb la cooperació internacional al desenvolupament, en virtut de la delegació establerta a l'article 3, c) del Decret 13/1999, de 30 de juliol del president de la Generalitat Valenciana. [2001/4540]
  
D'acord amb el que estableix el Decret 201/1997, d'1 de juliol, del Govern Valencià (DOGV núm. 3036, de 16 de juliol de 1997), sobre regulació de les bases per a la cooperació internacional al desenvolupament i del règim específic de transferència de fons destinats a la cooperació amb països en vies de desenvolupament.
  
A la vista de la proposta realitzada per la Comissió Executiva per a l'aplicació del Programa de Cooperació amb Països en Vies de Desenvolupament i oït el seu Consell Assessor.
  
Fent ús de les facultats que em confereix l'article 3 del Decret 13/1999 de 30 de juliol, del president de la Generalitat Valenciana, sobre delegació de competències, així com la normativa pertinent de la Llei d'Hisenda Pública de la Generalitat Valenciana, Text Refós aprovat per Decret Legislatiu de 26 de juny de 1991, del Consell de la Generalitat Valenciana, per delegació del president de la Generalitat Valenciana, resolc:
  
Article 1. Objecte de la convocatòria
  
1. Es convoquen ajudes a projectes de formació en temes relacionats amb la cooperació internacional al desenvolupament que porten a terme universitats públiques i altres entitats vinculades amb aquestes, distintes de les ONGD.
  
2. Els projectes a executar per les entitats que s'acullen a aquesta convocatòria tindran lloc a la Comunitat Valenciana o als països en vies de desenvolupament.
  
Article 2. Crèdit pressupostari
  
Les ajudes concedides en virtut d'aquesta convocatòria seran sufragades a càrrec de la línia de subvenció T5008, Programa 134.10, Cooperació Internacional al Desenvolupament, del Pressupost de la Generalitat Valenciana per a 2001, fins a un import global màxim de 963.648.327 PTA (601.012,10 euros).
  
Article 3. Beneficiaris de les subvencions i requisits de les entitats sol·licitants
  
1. Podran accedir a les ajudes les universitats públiques de la Comunitat Valenciana i altres entitats directament vinculades amb les universitats públiques de la Comunitat Valenciana, sense ànim de lucre, diferents de les ONGD, entre els fins estatutaris de les quals es trobe la formació i la investigació.
  
2. Les persones juridicopúbliques hauran de tenir el seu àmbit d'actuació a la Comunitat Valenciana i complir els requisits descrits als apartats h) i i) de l'article 5 del citat decret.
  
Article 4. Requisits tècnics dels projectes i accions
  
La descripció dels projectes i accions haurà d'incloure:
  
a) Identificació i formulació precises, amb objectius clars i realistes.
  
b) Calendari detallat d'accions, amb determinació de l'exercici pressupostari en què es desenvoluparà cada una d'elles, en el cas de projectes que continguen més d'un exercici.
  
c) Desglossament pressupostari rigorós que distingisca els costos imputats a cada exercici pressupostari.
  
d) Criteris o indicadors que permeten mesurar el grau de realització dels objectius fixats.
  
e) Identificació exacta i detallada de les fonts de finançament complementari de la subvenció de la Generalitat Valenciana.
  
f) Memòria econòmica i pla de finançament, elaborats d'acord amb el que estableixen els articles 6, 7, 8 i 10.7.b) del Decret 201/1997, d'1 de juliol, del Govern Valencià (DOGV núm. 3036 de 16 de juliol de 1997), on s'identifiquen els recursos necessaris, el nombre d'unitats de cada recurs, el preu per unitat, en pessetes i en euros i l'import total.
  
g) Factures proforma acreditatives dels costos per unitat dels recursos a utilitzar.
  
h) Informe i documentació justificativa de la quantia de les despeses indirectes que s'imputen al projecte.
  
Article 5. Criteris de valoració per a l'adjudicació de les ajudes
  
1. Els projectes i accions seran avaluades de conformitat amb el que disposa l'article 20.5 del Decret 201/1997, d'1 de juliol, del Govern Valencià (DOGV núm. 3036 de 16 de juliol de 1997).
  
2. La Comissió Executiva valorarà l'adaptació dels projectes a les modalitats establertes en l'article 18 del Decret 201/1997, d'1 de juliol, del Govern Valencià (DOGV núm. 3036 de 16 de juliol de 1997) i realitzarà la seua selecció entre aquells que considere de major interès, tenint en compte l'ordre establert en l'esmentat article 18, així com criteris tals com els mitjans econòmics i personals i la infrastructura que dispose el sol·licitant i la seua implicació financera, traduïda en el seu propi percentatge de finançament, l'existència d'unes despeses d'administració inferiors al percentatge màxim admissible i la contenció de la despesa de personal.
  
3. La comissió podrà utilitzar, com a element de deliberació, els informes d'una entitat externa, contractada a l'efecte per a realitzar una primera avaluació tècnica dels projectes presentats.
  
4. En els casos d'entitats que ja hagen rebut subvencions del programa de cooperació valencià i als efectes d'avaluar la capacitat gestora de l'entitat sol·licitant, la Comissió Executiva podrà incloure entre els seus criteris de valoració la consideració d'un informe tècnic de la unitat responsable de la gestió del programa, en què es reflectirà el grau de compliment per cada entitat de les obligacions derivades de la recepció de subvencions a projectes en curs, en especial pel que fa a la presentació de la documentació exigida i el compliment de terminis.
  
5. La Comissió Executiva prioritzarà aquells projectes que contemplen la realització d'una auditoria externa. Aquesta auditoria es presentarà al final dels projectes, al costat de l'informe final i haurà de contemplar el grau de compliment d'objectius i la justificació econòmica de la despesa.
  
6. Finalment, es valorarà la inversió en despeses de personal per projecte sol·licitat, sent prioritaris els projectes en què major percentatge de la subvenció concedida es destine als beneficiaris.
  
Article 6. Termini de presentació de les sol·licituds
  
1. El termini de presentació de sol·licituds serà de 30 dies naturals a comptar des de l'endemà de la publicació d'aquesta resolució al Diari Oficial de la Generalitat Valenciana. En el cas que l'últim dia del termini és inhàbil, el termini s'entendrà prorrogat al primer dia hàbil següent, conforme al que disposa l'article 48.3 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. El lloc de presentació de les sol·licituds serà preferentment la Direcció General de Cooperació al Desenvolupament, situada al carrer Juristes, 10 (València 46658) i, alternativament, qualsevol dels llocs que estableix l'article 38.4 la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 7. Percentatge de cofinançament
  
1. La participació financera de la Generalitat Valenciana en els projectes serà, com a màxim, del 70% del cost total del projecte, i l'entitat sol·licitant assumirà, com a mínim, el finançament del 30% restant.
  
2. El percentatge de cofinançament d'un projecte quedarà fixat en el moment de l'aprovació de la quantia de la subvenció per la relació entre aquesta i el cost total del projecte que apareix en el formulari d'identificació, original o, si és procedent, reformulat, d'acord amb el que estableix l'article 10. Si després de l'execució efectiva del projecte, el cost total real resultara ser inferior al previst en un principi, la subvenció podrà ser minorada, de manera que el percentatge màxim de cofinançament de la Generalitat Valenciana es mantinga inalterat.
  
3. Els projectes que hagen superat l'avaluació tècnica, es podran subvencionar amb el 100% de l'import sol·licitat, i les ajudes es concediran per ordre de puntuació de major a menor fins a l'esgotament dels fons previstos en aquesta convocatòria.
  
Article 8. Formularis de sol·licitud i documents que han d'acompanyar-los
  
1. Per a tenir accés a les ajudes objecte d'aquesta convocatòria caldrà complimentar, en tots els seus aspectes, el formulari d'identificació del projecte que figura com a annex I d'aquesta resolució. Aquest formulari s'haurà de presentar en paper en dos exemplars i en disquet, i haurà de complimentar-se en la seua totalitat. Si falta complir algun dels apartats del formulari i la seua esmena, no es podrà avaluar tècnicament el projecte.
  
2. Caldrà acompanyar la sol·licitud amb els documents que s'enumeren a l'annex II d'aquesta resolució i es presentaran en dos exemplars. La falta de dades en alguna de les carpetes, de la justificació de l'esmentada falta, o la falta de la còpia impediran l'avaluació tècnica del projecte, si no s'han esmenat els defectes dins del termini concedit per a això.
  
Article 9. Subvenció de despeses indirectes
  
1. Depenent del volum de la subvenció concedida, les despeses indirectes se subvencionaran d'acord amb l'escala següent :
  
a) Menys de 7 milions de pessetes, fins a un 9%.
  
b) Entre 7 i 15 milions, fins a un 7%.
  
c) Més de 15 milions, fins a un 5%
  
Article 10. Resolució del procediment
  
1. La Comissió Executiva, d'acord amb el que estableix l'article 12, del Decret 201/1997, formularà una proposta de resolució de la convocatòria en un termini màxim de dos mesos, comptats a partir de la data de publicació de la convocatòria en el Diari Oficial de la Generalitat Valenciana.
  
2. El secretari general de la Presidència, resoldrà, per delegació, la concessió de cada una de les subvencions en termini màxim de dos mesos des de cada proposta de la comissió. La resolució de la sol·licitud, que posarà fi a la via administrativa, serà notificada a l'interessat, d'acord amb el que disposa l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, en el termini màxim de cinc mesos des de la data de la publicació de la convocatòria en el Diari Oficial de la Generalitat Valenciana.
  
3. La resolució per la qual es concedisquen o deneguen les subvencions, es publicarà al Diari Oficial de la Generalitat Valenciana.
  
4. Transcorregut el termini màxim per a resoldre sense que s'haja produït una resolució expressa, els interessats que hagueren comparegut podran entendre desestimades les seues pretensions per silenci administratiu.
  
Article 11. Reformulació del projecte
  
1. En el cas que la subvenció concedida siga inferior a la quantitat sol·licitada, l'entitat responsable del projecte haurà de presentar, durant el mes següent a la publicació de la resolució de la convocatòria, una reformulació pressupostària del projecte inicial que l'ajuste a la quantitat finalment subvencionada per la Generalitat Valenciana.
  
2. La contribució financera externa, davall qualsevol de les formes previstes en l'article 7 del Decret 201/1997, d'1 de juliol, del Govern Valencià (DOGV núm. 3036, de 16 de juliol) es podrà ajustar proporcionalment a la reducció de la subvenció. En cap cas aquest ajustament implicarà un increment del percentatge de cofinançament de la Generalitat Valenciana respecte d'aquell que apareixia en el projecte inicial.
  
3. Si no es presenta la reformulació pressupostària del projecte en el termini dalt indicat, s'entendrà que l'entitat beneficiària renuncia la subvenció concedida.
  
Article 12. Inici de l'execució, duració màxima de l'execució del projecte i lliurament anticipat de despeses
  
1. Una vegada aprovada la subvenció, l'entitat beneficiària haurà de presentar davant de la Direcció General de Cooperació al Desenvolupament, en el termini de 10 dies a partir de la publicació de la resolució de concessió en el Diari Oficial de la Generalitat Valenciana, la fitxa de manteniment de tercers, en què constarà el compte bancari on hagen de rebre la transferència. Haurà d'obrir-se un compte independent per a cada projecte subvencionat. La falta de presentació en termini de la fitxa de manteniment s'entendrà com a renúncia de l'entitat beneficiària a la subvenció concedida.
  
2. En el mateix termini i amb la mateixa conseqüència, en cas d'incompliment, l'entitat beneficiària haurà de comunicar la data d'inici de l'execució del projecte, data a partir de la qual s'iniciarà el còmput del termini previst pel beneficiari en el formulari d'identificació del projecte.
  
3. El termini d'execució del projecte serà com a màxim de 15 mesos conforme al que estableix l'article 9 del Decret 201/1997, de 16 de juliol.
  
4. Rebuda la comunicació de la data d'inici i la fitxa de manteniment de tercers, l'administració tramitarà el lliurament del 100% de la subvenció concedida.
  
5. L'Administració es reserva la facultat de requerir en qualsevol moment garantia real o personal a l'entitat beneficiària si circumstàncies objectives així ho justifiquen.
  
Article 13. Final del projecte i justificació de les despeses
  
1. Els projectes es consideraran finalitzats una vegada transcorregut el termini d'execució previst en el formulari d'identificació del projecte. El termini per a la presentació de l'informe final i la justificació de les despeses serà de tres mesos a partir de la data de final del projecte i tota la documentació haurà de presentar-se en dos exemplars, acompanyant l'original i dues còpies per a la seua compulsa o bé acompanyant dues còpies degudament compulsades per notari o fedatari públic.
  
2. Al final de cada exercici pressupostari l'entitat beneficiària haurà de presentar un informe succint de les activitats realitzades en aqueix exercici i la justificació documental de les despeses que aquestes hagen ocasionat. La data dels dits documents justificatius de la despesa correspondrà a l'exercici al qual s'imputen.
  
3. Les factures presentades hauran de complir els requisits exigits i, en tot cas, inclouran:
  
a) nom, cognoms, denominació social, domicili i nombre d'identificació fiscal (si és procedent) de l'expedidor i del destinatari.
  
b) descripció de l'operació i contraprestació total.
  
c) lloc i data d'emissió.
  
4. S'haurà d'expedir i entregar la factura dels pagaments anteriors a la realització de l'operació. En la factura corresponent s'indicarà expressament aquesta circumstància.
  
5. Els documents originals justificatius de la despesa hauran de presentar-se davant de la Direcció General de Cooperació al Desenvolupament, als efectes que es comprove que hi consta la diligència relativa a la seua afectació, totalment o parcial, al projecte subvencionat.
  
6. Si la justificació de la despesa no arribara a la totalitat de la quantia subvencionada o si es donara la circumstància descrita a l'article 7.2 d'aquesta resolució, l'administració iniciarà el corresponent procediment de minoració de la subvenció concedida.
  
Article 14. Modificació del projecte i ampliacions de termini
  
1. Qualsevol modificació del contingut del projecte, tal com ve definit al formulari d'identificació, que afecte als apartats de pressupost, finançament del projecte (full 7), l'haurà d'autoritzar prèviament la Direcció General de Cooperació al Desenvolupament.
  
2. No s'admetran modificacions que suposen un increment de les partides de despeses administratives. Tampoc no s'admetran modificacions que suposen el trasllat de despeses subvencionades d'un exercici pressupostari a un altre, quan la quantia d'aquesta modificació supere, per ella sola o acumulada amb altres anteriorment autoritzades, el 10% del total de la subvenció concedida.
  
3. El termini d'execució del projecte i els terminis de presentació de la justificació de despeses i el de remissió de l'informe final només podran ser ampliats si així ho autoritza la Direcció General de Cooperació al Desenvolupament, amb la sol·licitud prèvia de l'entitat beneficiària, d'acord amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de 26 de novembre, en la redacció donada per la Llei 4/1999, de 13 de gener, de modificació de l'anterior, de 13 de gener.
  
4. L'entitat beneficiària haurà de presentar la sol·licitud d'ampliació, degudament motivada, amb antelació a la data de venciment del termini, conforme al que disposa l'article 49.3 de la llei citada en el paràgraf anterior. L'esmentada antelació serà, en el cas del termini d'execució, d'un mes previ a l'arribada de la data de fi de l'execució i, en el cas de la justificació d'anualitats i d'informe final, de 20 dies.
  
5. Si 10 dies abans de la data prevista inicialment com a fi de l'execució o de la data límit per a justificar o presentar l'informe final l'administració no haguera denegat expressament la sol·licitud d'ampliació, aquesta s'entendrà autoritzada per silenci positiu.
  
6. No s'autoritzaran aquelles ampliacions del termini d'execució que superen els sis mesos, ni les ampliacions de termini de justificació i informe final que superen els tres mesos.
  
Article 15. Difusió de l'origen de les subvencions
  
Les entitats que reben aquestes ajudes hauran de difondre l'origen de la subvenció i incorporar de forma visible el logotip de la Cooperació al Desenvolupament de la Generalitat Valenciana en tot material escrit de difusió o de publicitat que tinga qualsevol relació amb el projecte subvencionat. Quan les entitats beneficiàries de la subvenció exhibisquen el seu propi logotip, el de la Generalitat Valenciana haurà de figurar amb la mateixa grandària i en les mateixes condicions de visibilitat.
  
València, 10 de maig de 2001.- El secretari general de la Presidència (Per delegació art. 3,c) Decret 13/1999, de 30 de juliol): Vicente Gomís Cerdán
  
ANNEX II
  
DOCUMENTACIÓ QUE HA D'ACOMPANYAR AL
  
FORMULARI D'IDENTIFICACIÓ DEL PROJECTE
  
CONVOCATÒRIA DE FORMACIÓ
  
Notes:
  
- La documentació haurà de presentar-se en tres carpetes, corresponents a cada u dels apartats A, B i C. En cada carpeta constarà la seua denominació (ex.: Carpeta A: Certificats).
  
- Les carpetes contindran els documents ordenats d'acord amb el número que se'ls atribueix en aquest llistat, número que haurà d'assenyalar-se en el cantó superior dret del document.
  
- Es presentaran en dos exemplars els documents de la carpeta C .
  
- Si l'entitat presenta diversos projectes a qualsevol de les convocatòries, només caldrà que incloga en un d'ells la documentació de les carpetes A i B, i en la resta de projectes s'indicarà on es troba aquesta documentació. El certificat núm. 4 farà esment exprés de tots els projectes presentats.
  
CARPETA A: CERTIFICATS
  
1. Certificat en què conste la inscripció en el registre corresponent si es tracta d'entitats privades sense ànim de lucre, així com estatuts compulsats de l'entitat en què consten els seus fins.
  
En el cas d'universitats públiques, estatuts de constitució de l'entitat pública.
  
2. Certificats de compliment de les obligacions tributàries:
  
a) Certificat acreditatiu d'estar al corrent en el compliment de les obligacions tributàries estatals
  
b) Certificat acreditatiu d'estar al corrent en el compliment de les obligacions tributàries autonòmiques.
  
3. De l'Institut Nacional de la Seguretat Social:
  
Certificat acreditatiu d'estar al corrent en el compliment de les obligacions amb la Seguretat Social o bé de no tenir donat d'alta cap treballador
  
4.Certificat del secretari de l'entitat amb el vist-i-plau del president, relatiu a:
  
a) acord de sol·licitud de la subvenció
  
b) aprovació de la gestió de l'any anterior pel patronat o assemblea general.
  
c) acord pel qual, en el cas d'agrupació de diverses entitats per a presentar el projecte, es designa a la que actuarà com a representant del grup davant de l'administració.
  
d) Declaració de posseir una seu oberta a nom de l'entitat a la Comunitat Valenciana.
  
e) compromís d'aportar, mitjançant el cofinançament previst en l'article 7 del Decret 201/1997, d'1 de juliol, del Govern Valencià (DOGV núm. 3036), la diferència entre el cost total del projecte i la subvenció de la Generalitat Valenciana
  
f) compromís de comunicar a la Direcció General de Cooperació al Desenvolupament qualsevol finançament que reba el projecte, procedent de qualsevol ens públic o privat, especificant la quantia exacta de l'aportació
  
g) compromís que l'entitat no portarà a terme, en l'àmbit d'execució del projecte presentat, cap acció que poguera resultar contradictòria amb la política exterior d'Espanya, ni amb els objectius de la Generalitat Valenciana.
  
h) compromís de donar difusió de l'origen de la subvenció i d'incorporar, en tot cas i de forma visible, el logotip de la Generalitat Valenciana
  
i) declaració per la qual s'afirme que l'entitat no ha sigut objecte d'un procediment de reintegrament de subvencions públiques, per causes a ella imputables
  
CARPETA B: DESCRIPCIÓ DE L'ENTITAT SOL·LICITANT
  
5. Targeta d'identificació fiscal de l'entitat sol·licitant (fotocòpia compulsada per l'administració)
  
6. Diari Oficial o qualsevol altre document oficial, aliè a l'entitat, que acredite l'experiència de l'entitat sol·licitant en l'execució de quatre projectes de formació relacionats amb temes sobre cooperació internacional al desenvolupament (fotocòpies compulsades per l'administració)
  
7. Memòria d'activitats de l'entitat sol·licitant que, en el cas d'associacions o fundacions, haurà d'estar compulsada pel registre en què estiguen inscrites. En la memòria constaran:
  
a) activitats realitzades durant l'últim any natural anterior a la convocatòria
  
b) estat comptable i ingressos de l'exercici 2000, que inclourà un balanç d'operacions i fonts de finançament
  
c) nom dels directius i membres del patronat o òrgan col·legiat equivalent. Data del seu nomenament i el seu sistema d'elecció.
  
8. Memòria d'activitats conjuntes anteriors de les entitats sol·licitants, en el cas de presentació del projecte per una agrupació.
  
9. Organigrama de l'entitat sol·licitant a la Comunitat Valenciana i nom, dedicació i titulació del personal responsable de la gestió administrativa i econòmica del projecte (formulació, seguiment i control). Designació de la persona que actuarà de contacte davant de l'administració per a aquests temes.
  
CARPETA C: DESCRIPCIÓ DEL PROJECTE
  
10. Descripció detallada del projecte
  
11. Memòria econòmica del projecte, conforme al que estableixen els articles 6, 7 i 8, del Decret 201/1997, d'1 de juliol, del Govern Valencià (DOGV núm. 3036). Aquesta memòria haurà d'adaptar-se als conceptes de despeses contingudes en el formulari d'identificació del projecte i descrits a l'article 4t de la Resolució de 26 de maig de 1997, de la SECIPI, sobre justificació i control de la despesa.
  
a) Pressupost detallat al màxim.
  
b) La memòria comprendrà un pla de finançament.
  
12. Relació del personal laboral i voluntari de l'entitat sol·licitant que participarà en l'execució del projecte i dades identificadores de l'esmentat personal: nom, DNI (o equivalent del país en vies de desenvolupament) i lloc o funció en l'organització. Relació idèntica del personal de la part local.
  
13. Factures proforma en què es basen els costos descrits a la memòria. Cada una de les factures apareixerà, alhora, subnumerada, d'acord amb una relació d'aquestes que les acompanyarà. En cas d'impossibilitat de presentació de factures proforma, d'acord amb l'article 5.9, s'adjuntarà un informe justificatiu d'aquesta impossibilitat.
  
14. Informe i documentació justificativa de la quantia de les despeses indirectes que s'imputen al projecte.
  
a) En cas d'imputació de lloguers de la seu de l'entitat, contracte d'arrendament al seu nom.
  
b) En cas d'imputació de despeses per subministrament elèctric, línies telefòniques, etc., hauran d'aportar el contracte subscrit per a la prestació d'aquests serveis a nom de l'entitat.